**Vírusová hepatitída E**(Infekčný vírusový zápal pečene typu E)



Vírusová hepatitída typu E je prenosné, **infekčné ochorenie pečene**, ktorého pôvodcom je vírus hepatitídy E (HEV).V Európe bolo za posledných 10 rokov hlásených viac ako 21 000 akútnych klinických prípadov vírusovej hepatitídy E (28 úmrtí). Ochorenie je v európskych krajinách nedostatočne diagnostikované, najmä z dôvodu zlej informovanosti  odbornej verejnosti.

Vo svete cirkulujú 4 typy HEV:

**Genotypy 1**a **2** infikujú len ľudí a sú často spojené s rozsiahlymi epidémiami v krajinách, v ktorých je nízky hygienický štandard.

**Genotypy 3** a **4** spôsobujú infekcie u ľudí, ošípaných a iných živočíšnych druhov a sú zodpovedné za ochorenia nielen v rozvojových, ale aj v priemyselne vyspelých krajinách vrátane SR.

Vírus je odolný voči vplyvom vonkajšieho prostredia. Spoľahlivo ho ničí sterilizácia a chlórové dezinfekčné preparáty.

**Inkubačná doba**sa pohybujeod **14**do **70**dní, s priemerom **40** dní.

**Prenos**vírusu hepatitídy E je najčastejšie **fekálno-orálnou cestou (**cez ústado tráviaceho traktu,  krvou do pečene a vylučuje sa stolicou počas troch až siedmych týždňov). Začiatok vylučovania vírusu stolicou je tesne pred nástupom klinických príznakov.

* **kontaktom s**  infikovaným človekom,
* **mäsom a výrobkami** z infikovaných **zvierat**(prenos zo zvieraťa na človeka – zoonóza),
* **vodou**a**potravinami** (fekálne kontaminované),
* transfúziouinfikovanými **krvnými produktami,**
* vertikálne- prenos na plod od **infikovanej tehotnej ženy**,

Riziko infekcie je vysoké: u osôb, ktoré konzumujú nedostatočne upravené mäso ošípaných a diviakov, osoby v kontakte s týmito zvieratami (živočíšna výroba, veterinári a poľovníci), osoby, ktoré žijú v blízkosti chovov ošípaných (kontaminácia vody fekáliami), osoby ktoré sú po transplantácii, príp. aj ak dostali transfúzie.

**Príznaky ochorenia:**

* + - * **chrípkové** (bolesti hlavy, horúčka, únava, nádcha, zápal spojoviek),
			* **kĺbové** (opuch a bolesti viacerých kĺbov, hlavne drobných),
			* **gastrointestinálne** (nevoľnosť, zvracanie, nauzea, nechutenstvo, zväčšenie pečene, bolesti brucha a žltačka)

 Liečba: zatiaľ **neexistuje účinná špecifická protivírusová liečba** hepatitídy E